Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 726/10/2201	Dunajská Streda, 30.4.2012
EEČ : 2-16-44-2012

U Z N E S E N I E

Trestná vec:	obvinená XXXXX  
Prečin:	ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 257/2009 Zbierky zákonov

Rozhodol: 	prokurátor Okresnej prokuratúry Dunajská Streda
Rozhodnutie:
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 18.4.2012, spisová značka 2 Pv 726/10/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Skutková veta:
     v období od 1. septembra 2009 do 30. septembra 2010 v obci Čakany č. 2, okres Dunajská Streda a všade tam, kde sa v tomto období zdržiaval, ako rodič z nedbanlivosti vydal nebezpečenstvu spustnutia svojho syna mal. D.L., nar. 26.10.1995, tým, že mu dovolil viesť záhaľčivý spôsob života a to tak, že mu umožnil, aby v školskom roku 2009/2010 nenavštevoval pravidelne povinnú školskú dochádzku v Základnej škole s vyučovacím jazykom maďarským v obci XXXXX, okres Dunajská Streda, kde bol riadne prihlásený, pričom za obdobie od 01.09.2009 do  30.06.2010 mal maloletý D.L. vymeškaných 930 neospravedlnených vyučovacích hodín, po čom bol vylúčený zo štúdia a v školskom roku 2010/2011 mu umožnil, aby nenavštevoval pravidelne povinnú školskú  dochádzku v Základnej škole s vyučovacím jazykom maďarským v obci Štvrtok na Ostrove, okres Dunajská Streda, kde je riadne  prihlásený, pričom za obdobie 01.09.2010 do 30.09.2010 mal mal. D. I. vymeškaných 82 neospravedlnených vyučovacích hodín, pričom bol viackrát na uvedenú skutočnosť upozornený

Skúšobná doba:
Uznesením prokurátora Okresnej prokuratúry Dunajská Streda zo dňa 18.4.2012, spisová značka 2 Pv 726/10/2201, bola určená obvinenej skúšobná doba v trvaní 12 mesiacov.
Odôvodnenie:
      Uznesením prokurátorky Okresnej prokuratúry v Dunajskej Strede pod č. 2Pv 726/10-9 zo dňa 14.12.2010 bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX a obvinenej  XXXXX pre prečin ohrozovanie mravnej výchovy mládeže podľa § 211 ods. 1 písm. b) Trestného zákona a súčasne obom obvineným bola určená skúšobná doba v trvaní 12 (dvanásť) mesiacov, ktorá začala plynúť právoplatnosťou tohto rozhodnutia, t. j. dňom 6.1.2011. 
      Po uplynutí skúšobnej doby boli vyžiadané  správy o povesti obvinených a zároveň bol doplnený odpis z registra trestov.  
     Preskúmaním obsahu zadovážených správ som zistila, že obvinený XXXXX a obvinená XXXXX v skúšobnej dobe podmienečného zastavenia trestného stíhania viedli riadny život.  
      Vzhľadom na túto skutočnosť bolo potrebné rozhodnúť tak, ako je uvedené vo výrokovej časti tohto rozhodnutia. 
      Právoplatnosťou tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania (§ 9 ods. 1 písm. e) Trestného poriadku). 

Poučenie:
Proti tomuto uzneseniu je prípustná sťažnosť, ktorú možno podať do troch dní odo dňa jeho doručenia prostredníctvom tunajšej prokuratúry na Krajskú prokuratúru v Trnave. Sťažnosť má odkladný účinok. 

JUDr. Marián Zvoda
prokurátor